|  |  |  |
| --- | --- | --- |
| **Referat fra kirkerådsmøte** | | |
| **Tid:** | Kl 12:00-14:30 |  |
| **Dato:** | Torsdag 03.04.2025 |
| **Sted:** | **«Hjerterommet»** |

*Til stede: Daniel Holt - innvalgt medlem - leder*

*Elin Gåsland - innvalgt medlem - nestleder*

*Liv Kolstad - innvalgt medlem - sekretær*

*Anne Liv Egholm Kirknes -1. vararepresentant*

*Svein Stokman - 2. vararepresentant*

*Lis-Ann Sylling - representant konsulatet*

*Mirjam Wåge - representant Den norske skole Gran Canaria*

*Trine Pettersen Lohne - ansattes representant*

*Forfall: Karl Hjelmeland - vikar for vik. sjømannsprest*

*Edward Hulbak – 3. vararepresentant*

**SAKSLISTE:**

|  |  |
| --- | --- |
| **Sak 09/2025** | **Registrering av møtedeltakere, godkjenning av innkalling og saksliste** |
| - Registrering av møtedeltakere og stemmeberettigede  - Godkjenning av innkalling  - Godkjenning av saksliste |
| **Vedtak**: Innkalling og saksliste ble godkjent. |

|  |  |
| --- | --- |
| **Sak 10/2025** | **Informasjon ved kirkerådsleder** |
| Kirkerådsleder informerte om følgende:  - Gudstjenesteutvalget (GU) har arbeidet med Lokal grunnordning for gudstjenester – se Sak nr 13 nedenfor. Nye hefter er fornyet for Middagsbønn med nye hefter.  Temaer for barn og unge er også behandlet. GU avventer videre behandling - se Sak nr 14.  - Frivillighetsutvalget (FRIU) har arbeidet med struktur og arbeidet framover. Utvalget har samlet seg om å avholde medarbeidersamlinger – se Sak nr 27.  - Stasjonens årsmøtet ble avholde 13. mars med 27 frammøtte. I 2024 var det flere frammøtte. Det antas at oppmøtet i 2025 hadde sammenheng med at det ikke var valg. GU og FRIU presenterte henholdsvis Lokal grunnordning for gudstjenester og forslag til medarbeidersamlinger. Det var åpnet for spørsmål og tilbakemeldinger, som tas med i det videre arbeidet i Kirkerådet.  - Ansettelsesprosess ny Daglig leder  Kirkerådsleder informerte om at Daglig leder Øivind slutter per 1.12.25 – og framholdt at vi er glade for at han står så lenge. Kirkerådsleder Daniel har vært i kontakt med Operativ Leder Lise Tørnby. Hun så ikke for seg at utlysning kan skje umiddelbart. Ansattes representant Trine framholdt, på vegne av staben, at det har vært stor belastning i tiden med flere prestevikarer, og at det er fint om Kirkerådet kan trykke på for å få utlysning snarest mulig. Daniel bekreftet at det allerede har vært kontakt med hovedkontoret om utlysning og om stor belastning på stasjonen i påvente av ny Sjømannsprest. Det framkom også at Øivind har signalisert at det bør vurderes lokal ansettelse i stillingen. Daniel framholdt at utlysning eventuelt kan favne begge mulige tilsettinger; lokal eller sentral. Å få ansatt rett person må imidlertid veie tyngst. |
| **Vedtak**: Rådet tok informasjonen til orientering. Kirkerådsleder tar formell kontakt med Bergen i forbindelse med utlysning av stilling som Daglig leder – etter behandling i Kirkerådet per e-post. |

|  |  |
| --- | --- |
| **Sak 11/2025** | **Informasjon ved daglig leder** |
| Øivind informerte om følgende:  - Personale  Øivind og hans kone Bente slutter i sine stillingen, og Øivind nevnte at de har trives godt. Mulighet for annen jobb i Sjømannskirken sentralt ble løsningen for dem, og det ligger ingen dramatikk i beslutningen. Øivind uttrykte også at samarbeidet med Kirkerådet har blitt bra.  Sesongen er avtagende og besøket på kirken nedadgående. Enkelte dager er det mange innom, som på Vaffelens dag. To sesongmedarbeidere har reist hjem og det har vært avslutning for dem.  En ansatt er langtidssykmeldt og er i godt løp i forbindelse med oppfølging.  Til høsten kommer to praktikanter etter påtrykk fra Øivind. Én er allerede avklart og ser ut til å være et godt tilskudd til stasjonen.  Etter påske er det Medarbeidersamling for assosiasjonen (ansatte i Spania). Det forventes endringer med sentraliserte arbeidsoppgaver i forbindelse med regnskap, HR, lovmessige ting. Outsourcing kan også bli vurdert.  - Frivillighet - status og system  Øivind informerte om «Frivilligreisen» - flytskjemaet som er utarbeidet for rekruttering av frivillige medarbeidere. Alle kirkene i Spania er positive til flytskjemaet og flere ønsker å ta det i bruk.  -Kampanjer; Givertjeneste og bryllup  Det er gjennomført en giverkampanje som per møtedato har gitt 16 givere.  Videre er det på nettsidene lagt ut bryllupskampanje per 24. mars. Videre er det betalt reklamering på flere sosiale medier og det forventes stor pågang av vielser. Kampanjen har fokus på kvalitet og innhold. Vigsler er en viktig inntektskilde for stasjonen. Det tilbys noe redusert pris i kampanjen. Til informasjon er standard priser i utgangspunktet 850 euro for vielser og 400 euro for fornyelse av ekteskapsløfter (like priser på alle kirkene i Spania). I kampanjen tilbys vielser for 750 euro.  Åpningstider etter påske; tirsdag, onsdag og fredag kl 11-15.  Det blir gudstjenester hver søndag på Sjømannskirken etter Palmesøndag. Påsken avholdes i Sjømannskirkens lokaler. |
| **Vedtak**: Rådet tok informasjon fra daglig leder til etterretning. |

|  |  |
| --- | --- |
| **Sak 12/2025** | **Velge delegat til generalforsamlingen 2025** |
| I følge grunnreglene til Sjømannskirken punkt 10.3.2C skal Kirkerådet velge delegat til generalforsamling den 14.06.2025. Det ble foreslått at Kirkerådsleder velges som delegat. |
| **Vedtak**: Kirkerådet valgte leder Daniel Holt som delegat til Sjømannskirkens generalforsamling 14.06.2025. |

|  |  |
| --- | --- |
| **Sak 13/2025** | **Lokal grunnordning for gudstjenester på Gran Canaria** |
| -Gudstjenesteutvalget (GU) har utarbeidet forslag til Lokal grunnordning for gudstjenester på Gran Canaria. Den lokale grunnordningen er presentert for årsmøtet. Tilbakemeldinger fra årsmøtet er drøftet i GU og mindre endringer er innarbeidet. Endelig forslag til Lokal grunnordning for gudstjenester ble framlagt for vedtak i møtet. Et var ikke spørsmål til framlegget, men det framkom at GU har gjort et godt arbeid og at det er fint at stasjonen har fått en fast gudstjenesteordning som det er enkelt for prester å gå inn i.  Eventuelle senere justeringer i grunnordningen vil bli behandlet i Kirkerådet. |
| **Vedtak**: Kirkerådet vedtok Lokal grunnordning for gudstjenester på Gran Canaria slik den ble framlagt fra gudstjenesteutvalget. |

|  |  |
| --- | --- |
| **Sak 14/2025** | **Endringsforslag i ukeprogram for barne og ungdomsarbeidet** |
| Etter tidligere omtalt prosess i Den norske kirkes Kirkeråd går TOL – trosopplæring – ut, og KUL – Kirkelig undervisning og læring, som omfatter aldersgrupper også etter 18 år - kommer inn som erstatning. Rammeplaner for KUL blir tilgjengeliggjort etter hvert.  Forslag til endret ukesprogram for barne- og ungdomsarbeidet ble sendt ut før møtet og fyldig presentasjon ble framlagt som følger:  Det framkom at det er ønskelig lokalt å integrere flere aldersgrupper og ha færre tiltak, noe som treffer bedre på Sjømannskirkens målsetning i 2025 for KUL.  Det planlegges å integrere lederkurs og konfirmantarbeid med aktiv planlegging og deltagelse i arbeid med onsdagsgudstjenester med kirkekaffe i Sjømannskirken. Annenhver uke med lederkurs og konfirmanter som deltagere.  Fredag planlegges Taco-Fredag for hele familien og alle aldersgrupper er velkomne. Rusfri møteplass med ungdomsklubb og nettkafé beholdes fredager, og det ble nevnt at det er stort behov for nattkafé og flott at ungdom søker kirken. På fredag vil det også bli tilbud om bønnevandring i kirken, noe som er et bevisst tilbud og et ledd i å være tydeligere kirke.  Det er et ønske å jobbe med Gudstjeneste- og Frivillighetsutvalget for å aktivisere større grupper frivillige/foreldre.  Kirkerådet ble invitert til å komme med innspill. Følgende framkom:  Tilbakemeldingen var meget god på forslagene som ble framlagt og rådet roste det grundige arbeidet som er gjennomført.  Det ble forespurt om matservering, og det ble bekreftet at det tilbys mat i forbindelse med alle tiltak.  Spørsmål om tidspunktet for onsdagsgudstjeneste var for sent for barnefamilier ble stilt, og besvart med godt gjennomtenkt informasjon. Det samme med fredag.  Det framkom spørsmål om betaling for deltagelse. Det ble informert om praksis, god informasjon i forkant og mulighet for innbetaling via nett eller ved ankomst. Det framkom at det vurderes å innføre familiepris. Det framkom også at eventuelt dårlig økonomi ikke er til hinder for deltagelse.  Trine vektla at det er et mål at folk skal ha med seg noe når de går hjem. |
| **Vedtak**: Kirkerådet støttet forslaget om justering av ukeprogrammet slik det ble presentert i møtet og ønsket lykke til med gjennomføring. |

|  |  |
| --- | --- |
| **Sak 15/2025** | **Sommersesong 2025** |
| Kirkerådet har opprettet en Messenger-tråd der drøfting mellom møtene kan gjennomføres. Øivind inviterte Kirkerådet til å komme med synspunkter på forslag om sommeråpning og -lukking. Spesielt lukking av Leseværelset i ukene 26-31 ble omtalt. Forslag til åpningstider noen dager på Leseværelset og forslag om praktisk gjennomføring framkom, uten at dette er vurdert som gjennomførbart sommeren 2025.  Øivind informerte om følgende i møtet:  Sommerferien er fastlagt for alle ansatte. Ny sjømannsprest, Øivind og Bente vil være til stede i hele sommer. Det ble informert om at skipsbesøk er pålagt prioritert fra hovedkontoret for sommeren 2025.  - Åpningstider  Fra uke 27 – 31 er leseværelset lukket.  - Gudstjenestehyppighet  Det blir gudstjeneste hver søndag i hele sommer i henhold til ønske blant annet fra ny sjømannsprest, som også er musiker.  Det blir i utgangspunktet kirkekaffe hver søndag.  For øvrig blir alle kirkelige handlinger gjennomført.  Noen i rådet uttrykte skuffelse i forbindelse med sommerlukking av Leseværelset. |
| **Vedtak**: Rådet tok informasjon om sommeråpent og -lukking til orientering. |

|  |  |
| --- | --- |
| **Sak 16/2025** | **Høstens program** |
| - Høstens program  Øivind informerte om planmessig arbeid med høstens program som låses 9 Juni.  Øvrige planer slik de nå foreligger framkom som følger:  Åpningstider generelt tilpasses slik at det blant annet åpnes tidligere tirsdager som tilpasning til det lokale markedet. Det vurderes mer åpent på ettermiddager, og det er et ønske å fortsette prosessen om å være en mer tydelig kirke.  Ambisjoner om konserter tas ned og man øker hyppigheten av Fest på kirken, Salmekvelder/Salmejazz el.l. som er mer etterspurt. Ny sjømannsprest får rom til å sette farge på programmet når han kommer.  - Kirkerådet ble invitert til å komme med innspill, og følgende framkom:  Daniel informerte om Frivillighetsutvalgets planer om Medarbeidersamlinger for alle medarbeidere ved stasjonen med kursing f. eks torsdager. Det er ønskelig at alle deltar. Det er ønskelig at kurs kan erstatte noen Fest på kirken og at tur for frivillige går ut i kursperioden. Se Sak 17.  Lørdagskveld på kirken ønskes videreført med frivillige medarbeidere og uten å belaste stabsressurser.  Bibelprat er et godt tiltak, men med liten tilslutning. Spørsmål ble stilt om tidspunktet på formiddagen eventuelt bør flyttes til ettermiddag/kveld. Tiltaket bør vurderes videreført.    Øivind informerte om at innsatsviljen til stab og frivillige medarbeidere er god for å få programpostene gjennomført.  Ressursbruken til stab bør imidlertid vurderes da de fleste går inn med 100 – 450 timer til avspasering. Øivind framholdt at stasjonen er ekstremt underbemannet, men at mye løses med fantastisk innsats av stab og frivillige medarbeidere.  Det framkom videre at det ikke står på vilje til å få til ønskede programposter, men at forståelse og godt samspill er nødvendig for å få til det man ønsker. |
| **Vedtak**: Daglig leder tar med seg innspill fra Kirkerådet i det videre planarbeidet. |

|  |  |
| --- | --- |
| **Sak 17/2025** | **Medarbeidersamlinger og kursing høst 2025** |
| -Frivillighetsutvalget (FRIU) har gjort seg opp noen tanker rundt frivillighet, samlinger, kursing og hvordan det kan gjennomføres fremover. Forslag til kurs og gjennomføring ble framlagt før møtet.  Daniel informerte om forslaget i møtet. Medarbeidersamlinger kom tidlig opp i FRIU da det er ønskelig å bygge et sterkere fellesskap og motivasjon for alle medarbeiderne.  Kurset er utarbeidet på bakgrunn av forskning på frivillighet ledet av VID på oppdrag fra Kirkerådet i Den norske kirke. Kurset er bygd over 6 moduler med opplegg det er enkelt å ta i bruk. Temaene er svært aktuelle også i vår sammenheng.  Kurset kan støttes økonomisk av k-stud – nye regler fra 2025 må sjekkes.  Det framkom at planlegging og praktisk gjennomføring av kurset kan gjøres av frivillige medarbeidere.  I drøftingen framkom at kurset er lagt opp til alle medarbeidere – stab og frivillige – med et enkelt kursopplegg som er relevant. Forslaget om kurset ble bifalt og staben står 100% bak tiltaket, som ble benevnt som et supert opplegg; et bra tiltak man kan gjøre sammen og skape fellesskapsfølelse og felles møtepunkter. Modulene står enkeltvis for seg selv og det er mulig å delta på enkelte. For å lykkes kreves en stø hånd for å gjennomføre opplegget. Det ble framholdt at staben ønsker å være godt forberedt og ser gjerne at en erfaren kursholder engasjeres. Det framkom videre at FRIU har hatt tanker om at diakon og sjømannsprest kan lede det som er relevant faglig for de respektive stillinger. Det kan også tenkes andre løsninger. Det ble foreslått å arbeide videre for å få til dette kurset, f. Eks med tre samlinger høsten 2025 og 3 samlinger våren 2026. Andre løsninger kan også vurderes.  Til slutt framkom at Medarbeidersamling er et begrep i Sjømannskirken sentralt, og for å unngå misforståelser bør kanskje tittelen på samlingene lokalt vurderes. |
| **Vedtak**: Kirkerådet støtter forslaget om medarbeidersamlinger med kursing og ber Frivillighetsutvalget arbeide videre med saken. |

|  |  |
| --- | --- |
| **Sak 18/2025** | **Miljømessig bærekraft for Sjømannskirken Gran Canaria** |
| - Bærekraft er mye, fokuset nå blir derfor begrenset til de miljømessige punktene ut fra sentrale bærekraftmål. Det er noe vi stadig må utfordre oss selv på og se etter forbedringer.  - Kirkerådaleder legger frem forslaget og spør resten av rådet om innspill.  - Se vedlagt saksunderlag.  På grunn av tidspress ble saken foreslått utsatt. |
| **Vedtak**: Saken om bærekraft utsettes. |

|  |  |
| --- | --- |
| **Sak 19/25** | **Sentral strategi** |
| Øivind informerte om sentralt strategiarbeid og høringsprosessen som ligger foran. Saken ble ikke sendt ut før møtet, da den akkurat var kommet til daglig leder, som har deltatt i strategiprosessen. Følgende framkom i møtet:  Det er fra sentralt hold ønskelig å framskynde arbeidet og forslag til sentral strategisk plattform foreligger. Denne skal ut på høring fram til 1. mai.  Øivind sender høringsdokumentene til stab som gjør en vurdering.  Kirkerådet foreslo å etablere en arbeidsgruppe, bestående av Daniel Holt, Liv Kolstad og Trine Lone Pettersen, som kan presentere relevante tanker og spørsmål, som igjen sendes resten av Kirkerådet for innspill.  Det ble videre foreslått å avholde digital workshop felles for stab og Kirkeråd siste uke før 1. mai, slik at man fra Sjømannskirken på Gran Canaria sender et felles høringssvar tilbake før 1. mai. |
| **Vedtak**: Det arbeides videre med strategiarbeidet i henhold til skisse på workshop slik det framkom i møtet. |
|  |  |
| **Sak 20/25** | **Endringer i kirkerådet - Elin takkes av og Anne Liv ønskes velkommen som fast medlem**  Elin Gåsland flytter til Norge og går derfor ut av Kirkerådet og slutter i sine engasjement som frivillig medarbeider. Daniel takket for innsatsen i barne- og ungdomsarbeidet, leseværelset og kjøkkentjeneste. Han takket også for hennes engasjement i Kirkerådet både som nestleder og som vararepresentant. Han framholdt at det var mye konstruktivt som Elin hadde bidratt med. Hun har også hatt god evne til å se ting fra flere sider. En god medarbeider vil bli savnet. Hun ønskes velkommen tilbake ved en senere anledning.  Anne Liv ønskes velkommen inn som fast medlem av Kirkerådet fra neste møte. |
|  | **Vedtak:** Elin Gåsland ble takket av som nestleder i Kirkerådet da hun flytter til Norge. Anne Liv Egholm Kirknes ønskes velkommen som fast representant i Kirkerådet. Svein Stokman rykker opp som 1. vararepresentant og Edward Huldbak som 2. vararepresentant. |

Neste møte: Felles med stab og Kirkeråd – workshop før 1. mai i forbindelse med sentral strategi.

Ordinært møte til høsten: 25.09.2025 kl 12 – 14.

Messager-tråd vil bli benyttet hvis behovet oppstår.

Møtet ble avsluttet kl 14:25

Etter avslutning av møtet ble det informert om at Konsulatet er åpent hele sommeren.